stanford-oval/wikipedia huggingface dataset:
Sniper: Ghost Warrior

| --- | --- |

עטיפת המשחק
 כללי
 תאריך הוצאה:  Microsoft Windows & Xbox 360:   29 ביוני 2010 צפון אמריקה   2 ביולי 2010 אירופה   22 ביולי 2010 אוסטרליה   6 באפריל 2012 יפן - (רק ל-PC)   PlayStation 3:   5 ביוני 2011 אוסטרליה   6 ביוני 2011 אירופה   29 ביוני 2011 צפון אמריקה   21 ביולי 2011 יפן
 סוגה:  משחק יריות טקטי, משחק התגנבות
 פיתוח:  City Interactive
 הוצאה לאור:  City Interactive
 ארץ מקור:  פולין 
 שפות:  גרמנית, רוסית 
 הפצה:  City Interactive   סטים
 סדרה:  Sniper: Ghost Warrior 
 דרישות תוכנה
 מנוע משחק:  Chrome Engine 4
 מצבי משחק:  שחקן יחיד, Co-Op
 פלטפורמות:  Microsoft Windows   PlayStation 3   Xbox 360
 מדיה:  DVD, הורדה דיגיטלית מסטים
 המשחק הבא:  Sniper: Ghost Warrior 2
 www.sniperghostwarrior.com
 
Sniper: Ghost Warrior הוא משחק יריות בגוף ראשון ומשחק טקטיקה שפותח על ידי City Interactive והופץ על ידי City Interactive והסטים. המשחק יצא לפלטפורמות ה-Microsoft Windows, ה-PlayStation 3 וה-Xbox 360. המשחק יצא לאור בתאריכי ה-29 ביוני 2010 (ל-צפון אמריקה), ה-2 ביולי 2010 (ל-אירופה), ה-22 ביולי 2010 (ל-אוסטרליה) וה-6 באפריל 2012 (ל-יפן) - (רק ל-PC) ל-Microsoft Windows ול-Xbox 360. ול-PlayStation 3 בתאריכים 5 ביוני 2011 (ל-אוסטרליה), ה-6 ביוני 2011 (ל-אירופה), ה-29 ביוני 2011 (ל-צפון אמריקה), וה-21 ביולי 2011 (ל-יפן).
פיתוח

Sniper: Ghost Warrior מופעל על ידי המנוע הגרפי Chrome Engine 4, אשר בעבר היה בשימוש במשחק Call of Juarez: Bound in Blood של החברה Techland. המנוע מעצב ג'ונגלים עבותים עם מרחקים גדולים לצייר. כמה משימות במשחק יתקיימו במהלך הגשמים או הלילה, וסוגים שונים של בעלי חיים, כגון תנינים או פרות, אוכלוסיית הסביבה הטרופית.
האינטליגנציה המלאכותית של האויבים מנסה לדמות דמויות אנושיות בעלי שדה ראייה. זה מאפשר לשחקנים לזחול דרך עשב גבוהה או להתחבא מאחורי השיחים מבלי להתגלות.
ציונים

| האתר | הציון |
| --- | --- |
GameRankings: X360 - 46.37%   PS3 - 52.00%   PC - 55.82%
Metacritic: X360 - 45/100   PS3 - 53/100   PC - 55/100
האתר: הציון
Eurogamer: 2/10
GameSpot: X360 - 6.0/10   PC - 5.5/10
GameZone: 4.5/10
IGN: X360 - 5.0/10   PS3 - 4.5/10   PC -5.0/10
X-Play: 2/5
ראו גם

Sniper Elite V2
Sniper: Ghost Warrior 2
Snaptu

| --- | --- |


סנאפטו בדגם סוני אריקסון
 סוג:  אפליקציות תוכן
 בעלות:  מטא
 שירותים עיקריים:  פלטפורמה לטלפונים ניידים שאינם טלפונים חכמים
Snaptu (בעברית סנאפטו - ראשי-תיבות "snap-tu") הייתה חברה ישראלית שיצרה פלטפורמה לטלפונים ניידים שאינם טלפונים חכמים המאפשרת למשתמשים בעל מכשירים ישנים להשתמש באפליקציות עדכניות. הפלטפורמה כללה כ-30 אפליקציות של שירותים ואתרים כמו פייסבוק, טוויטר, עדכוני חדשות, מזג אוויר וספורט. החברה נרכשה על ידי פייסבוק במרץ 2011. בהמשך שולב צוות החברה במרכז הפיתוח של פייסבוק ישראל.
היסטוריה

החברה הוקמה בסוף 2007 ונקראה בראשיתה "מובליקה" (Moblica). מנכ"ל החברה היה רן מקבי והיזמים הנוספים היו מיכה ברדיצ'בסקי, ברק נווה ועו"ד ליאור טל. עם הקמתה גייסה כ-700 אלף דולר.
החברה פיתחה פלטפורמה המסוגלת לפעול על גבי כ-2,500 דגמי מכשירים שונים, ועד למאי 2010 הותקנה בלמעלה מ-6 מיליון טלפונים ניידים. הפלטפורמה אפשרה לספקי תוכן ומפתחי יישומים יכולת לכתוב יישומים עבורה. היותה מבוססת על שירותי אינטרנט אחרים בעיקרה, איפשר לפלטפורמה לתפוס נפח של כ-150 קילובייט בלבד. המודל העסקי של החברה היה על הכנסה מפרסומות וחלוקת הכנסות על שירותים בתשלום משותפים.
בעקבות הצלחת התוכנה הכריזה חברת מיקרוסופט באוגוסט 2009 על פיתוח מוצר חדש מתחרה בשם "OneApp", שיאפשר גישה ל"פייסבוק", "טוויטר" ו"מסנגר" מטלפונים ניידים.
במרץ 2010 גייסה החברה כ-3 מיליון דולר מקרן הון הסיכון סקויה, ושלושה חודשים אחר כך גייסה עוד 6 מיליון דולר, בהובלת קרן הון סיכון כרמל ונצ'רס. בנוסף דיווחה החברה כי כ-10 מיליון משתמשים הורידו את האפליקציה שלה מאז שהושקה.
במרץ 2011 רכשה חברת פייסבוק את סנאפטו תמורת כ-70 מיליון דולר. לאחר הרכישה הודיעה פייסבוק כי סנאפטו תיהפך למרכז הפיתוח שלה בישראל. אולם בפועל המרכז לא הוקם, הצוות של סנאפטו עבר למטה הראשי של פייסבוק בקליפורניה, שם השתלב בחטיבת המובייל של החברה ופיתח אפליקציה ייעודית של פייסבוק לטלפונים פשוטים, כחלק מהניסיון שלה להיכנס לשווקים המתפתחים, שם אימוץ הסמארטפונים עדיין היה בתחילת דרכו.
ביולי 2011 הושקה האפליקציה מחדש תחת השם, Facebook for Every Phone. היא שונתה כך שעמוד הפתיחה היה של אפליקציית פייסבוק, וממנו היה קישור לשאר האפליקציות המקוריות אשר המאגר שלהן הצטמצם ביותר. שנתיים לאחר שהושקה האפליקציה דיווחה פייסבוק שיש לה 100 מיליון משתמשים. אחר כך שונה שם האפליקציה ל"פייסבוק לייט" ובפברואר 2017 דיווחה פייסבוק שיש לה 200 מיליון משתמשים. בשלב זה צוות הפיתוח של היה ממוקם בישראל.
בהמשך עבר צוות הפיתוח להוביל מיזם בשם Express Wi-Fi, שמטרתו הייתה לספק קישוריות לאינטרנט במדינות מתפתחות באמצעות פייסבוק. באוקטובר 2021, בעקבות ההדלפה של פרנסס האוגן, בה נחשף כי פייסבוק "מעדיפה צמיחה על פני בטיחות", במיוחד על ידי התעלמות ממחקרים המראים כי הרשת החברתית מעצימה "תוכן שכולל כעס, קיטוב ומחלוקת" ובכך פוגעת בביטחון הציבור, נודע כי פעילות המיזם Express Wi-Fi במדינות אפריקה ואסיה הביאה לעימותים אלימים באותן מדינות, על ידי הפצת תוכן שקידם קיטוב ומחלוקת. בינואר 2022 הודיעה החברה על סגירת המיזם.
הערות שוליים

↑  רועי גולדנברג, ‏פייסבוק רוכשת את סנפטו הישראלית ב-60-70 מיליון דולר, באתר גלובס, 20 במרץ 2011
1 2  אסף גלעד, ‏פייסבוק סוגרת עוד מוצר שנוי במחלוקת שפותח בתל אביב, באתר גלובס, 31 בינואר 2022
↑  אמיתי זיו, האבולוציה של הגלישה בסלולר, באתר TheMarker‏, 28 באוקטובר 2008
1 2  גיא גרימלנד, סנפטו הישראלית זוכה לרוח גבית: קיבלה השקעה מקרן סקויה בהיקף של 2-3 מיליון דולר, באתר TheMarker‏, 12 במרץ 2010
↑  דידי חנוך‏, מיקרוסופט משיקה חיקוי לא מעניין, באתר וואלה, 25 באוגוסט 2009
מערכת PCאון, מיקרוסופט הופכת טלפונים לחכמים, באתר News1 מחלקה ראשונה, 26 באוגוסט 2009
↑  גיא גרימלנד, סנפטו, המפתחת אפליקציה שהופכת ממשק של טלפון פשוט לאייפון, גייסה 6 מיליון דולר, באתר TheMarker‏, 22 ביוני 2010
↑  ג'ון בן-זקן, ‏פייסבוק רוכשת את חברת הסטארט-אפ הישראלית סנאפטו תמורת 70 מיליון דולרים, באתר "אנשים ומחשבים", 20 במרץ 2011
↑  גיא גרימלנד, סנאפטו תיהפך למרכז הפיתוח של פייסבוק בישראל, באתר TheMarker‏, 22 במרץ 2011
רועי גולדנברג, ‏לא מסודרים: לאחר האקזיט - חשש מפיטורי עובדי סנאפטו, באתר גלובס, 21 במרץ 2011
↑  רועי גולדנברג, ‏האסטרטגיה של פייסבוק: לרכוש ולסגור, באתר גלובס, 9 במאי 2013
↑  רועי גולדנברג, ‏4 חודשים אחרי רכישת סנאפטו: פייסבוק משיקה אפליקציה לסלולריים פשוטים, באתר גלובס, 13 ביולי 2011
↑  More than 100m feature phone owners using Facebook for Every Phone - Life | siliconrepublic.com - Ireland's Technology News Service, Silicon Republic, ‏22 JUL 2013
↑  עומר כביר, מספר המשתמשים בפייסבוק לייט שמפותחת בישראל הוכפל תוך שנה, באתר כלכליסט, 8 בפברואר 2017
↑  גד פרץ, ‏הישראלי מפייסבוק שרוצה לחבר מדינות מתפתחות לרשת, באתר גלובס, 28 באוגוסט 2018
כתב אורח, ‏לא רק פייסבוק לייט: כך התחלנו לחבר מדינות עולם שלישי לאינטרנט, באתר Geektime‏, 3 במרץ 2021
↑  אסף גלעד, ‏תיקי פייסבוק: האשמות קשות נגד המיזם הישראלי לחיבור מדינות עניות לרשת, באתר גלובס, 7 באוקטובר 2021
אברהם גרינזייד

| --- | --- |
אין תמונה חופשית
 לידה:  3 במרץ 1926 זגוריצה, רומניה
 פטירה:  8 באפריל 2024 (בגיל 98) רחובות, ישראל
 מדינה:  ישראל
 מקום קבורה:  בית העלמין ברחובות
 תאריך עלייה:  1990
 מקום מגורים:  רחובות, ישראל
 פעילות בולטת:  שימור זיכרון הגבורה היהודית בצבא האדום במלחמת העולם השנייה
 ידוע בשל:  יו"ר ארגון ותיקי הוטרנים בישראל, חבר מועצת העיר רחובות
 תקופת הפעילות:  עד ל-8 באפריל 2024
אברהם מיכאל גרינזייד (3 במרץ 1926 – 8 באפריל 2024) היה יושב ראש ארגון ותיקי הַוֵּטֵרָנִים בישראל, חבר מועצת העיר רחובות.
ביוגרפיה

גרינזייד נולד למאיר ולובה גרינזייד ב-3 במרץ 1926, בכפר זגוריצה, רומניה. בשנת 1943 התגייס לצבא האדום, כנקמה בנאצים שרצחו את בני משפחתו.
במהלך מלחמת העולם השנייה, גרינזייד שירת כלוחם בחטיבה 782 בדיוויזיה 282, והשתתף בקרבות בנורווגיה, אסטוניה, פולין וגרמניה. משם עבר לפראג, שם שירת עד סוף המלחמה. לאחר סיום מלחמת העולם השנייה, גרינזייד המשיך בשירותו הצבאי עוד 5 שנים בבלארוס.
ב-1950 עזב גרינזייד את הצבא, ועבד כמורה מספר שנים. לאחר מכן שירת כמנהל בית ספר מקצועי ומנהל מכללה.
ב-1990 גרינזייד עלה לישראל, והתגורר ברחובות, שם החל בפעילות ענפה לשימור זיכרון הגבורה היהודית בצבא האדום במלחמת העולם השנייה, בדגש מיוחד על תוכניות חינוכיות לבני נוער בשיתוף פעולה עם תנועות הנוער. לקח חלק בהקמת מוזיאון הגבורה היהודית בלטרון ובקידום חקיקת שורת חוקים ותקנות למען רווחתם וזכויותיהם של הווטרנים בישראל. השתתף בצורה פעילה בוועד המחוזי של רחובות ונבחר למועצת העיר.
עיטוריו

במהלך שלוש שנות לחימה, עוטר גרינזייד 3 פעמים באות מיוחד על גילויי גבורה יוצאת דופן, וכן עוטר באות התהילה, אות המלחמה על המולדת ועיטורים נוספים.
ב-2007 קיבל את אות "יקיר העיר רחובות", עיר מגוריו, וב-2010 נבחר להשיא משואת יום העצמאות בהר הרצל. ב-2019 קיבל תעודת הוקרה על ידי הרמטכ"ל רב-אלוף אביב כוכבי, במסגרת מיזם פרח לניצול.
ב-2021 קיבל מדליה ותעודת הוקרה מהשר בני גנץ על פעילותו להנחלת מורשת הווטרנים ולהכרה בזכויותיהם.
חיים אישיים

גרינזייד היה נשוי לבינה. התגורר ברחובות.
נפטר ב-8 באפריל 2024 והובא לקבורה בבית העלמין ברחובות.
הערות שוליים

1 2  איתי שיקמן, היהודים שנלחמו בנאצים: "גאים שאנחנו חלק מהניצחון", באתר ynet, 31 באוגוסט 2019
↑  דוד טברסקי, ‏יו"ר ברית הווטרנים: "לא נלחמתי עבור סטלין, אלא עבור משפחתי", באתר דבר העובדים בארץ ישראל, 8 במאי 2022
↑  שי אלוני, אברהם מיכאל גרינזייד, באתר shayaloni.co.il, ‏08.04.2024
1 2  תושב רחובות יו"ר ברית הווטרנים אברהם גרינזייד הלך לעולמו, באתר myrehovot.co.il, ‏08.04.2024
1 2  ראיון עדות עם וטרן מלחמת העולם השניה בברית המועצות - אברהם גרינזייד, באתר נתיב, ‏27.06.2021
↑  חנה קקיאשוילי, רחובות נפרדת מאברהם גרינזייד, יו"ר ארגון ותיקי מלחמת העולם השנייה ויקיר העיר רחובות שהלך לעולמו (עמ' 2), באתר BE106, ‏08.04.2024
↑  פנינה תמנו שטה נפגשת עם אברהם גרינזייד, באתר כחול לבן, ‏16 בנובמבר 2021
↑  גרינזייד אברהם מיכאל - חברה קדישא רחובות, באתר חברה קדישא רחובות, ‏8 באפריל 2024
| --- | --- |
בקרת זהויות :  NLI: 987007410386405171  ISNI: 0000 0004 3030 796X  LCCN: n2014012273  VIAF: 307428381   WorldCat (עם VIAF): 307428381
אדבאיו אדליי

אדבאיו אדליי (באנגלית: Adebayo Adeleye; נולד ב-17 במאי 2000) הוא כדורגלן ניגרי המשחק בעמדת השוער באנוסיס נאון פארלימיני.
קריירה

בשנת 2017 אדליי הצטרף לקבוצת הנוער של הפועל קטמון ירושלים. ב-26 באוגוסט 2019 אדליי ערך את הופעת הבכורה שלו בקבוצה הבוגרת בהפסד 2-0 להפועל ראשון לציון. שנה לאחר מכן, היה שותף לחזרה של הקבוצה לליגת העל אחרי 21 שנות היעדרות. אדליי היה השוער הראשון של הפועל ירושלים עד לפברואר 2022 אז איבד את מקומו בהרכב, אך חזר אליו כעבור כחודשיים בעקבות פציעתו של יהונתן שאבי. באפריל 2022 חזר להרכב הקבוצה. ב-15 בינואר 2023 הורחק במשחק הליגה נגד מכבי חיפה לאחר שקיבל כרטיס צהוב שני.
ב-2 ביולי 2024 חתם באנוסיס נאון פאראלימני מליגת העל הקפריסאית.
במאי 2022 זומן לראשונה לסגל נבחרת ניגריה. ב-18 ביוני 2023 ערך את הופעת הבכורה שלו בנבחרת, בניצחון 2-3 על נבחרת סיירה לאון במסגרת מוקדמות אליפות אפריקה 2023.
הערות שוליים

↑  בשנת 2020 הפועל קטמון קנתה את השם "הפועל ירושלים"
↑  רותם פלדברג, ‏אדבאיו אדליי חתם בפראלימני, באתר ערוץ הספורט, 2 ביולי 2024
↑  מערכת ONE, ‏זימון בכורה: אדביו אדליי בסגל נבחרת ניגריה, באתר ONE‏, 25 במאי 2022
↑  "אדליי מאתגר את אוזוהו בקרב על המקום ב-11", באתר ONE‏, 18 ביוני 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדבאיו אדליי".
אדי אלברט

| --- | --- |

 לידה:  22 באפריל 1906 רוק איילנד, אילינוי, ארצות הברית 
 פטירה:  26 במאי 2005 (בגיל 99) פסיפיק פליסיידס, קליפורניה, ארצות הברית 
 מקום קבורה:  בית הקברות ווסטווד וילג' 
 שם במה:  Eddie Albert 
 שם לידה:  Edward Albert Heimberger 
 מדינה:  ארצות הברית 
 תקופת הפעילות:  1933–1997 (כ־64 שנים) 
 מקום לימודים:  אוניברסיטת מינסוטה  Central High School 
 בן או בת זוג:  מרגו (1945–1985) 
 צאצאים:  אדוארד אלברט 
 פרסים והוקרה:  כוכב בשדרת הכוכבים בהוליווד (8 בפברואר 1960)  כוכב הארד 
 פרופיל ב-IMDb
 
אדי אלברט, 1975
אדוארד אלברד היימברגר (באנגלית: Edward Albert Heimberger; ‏22 באפריל 1906 – 26 במאי 2005) היה שחקן קולנוע ותיאטרון אמריקאי וקצין בצי האמריקאי. אלברט כשחקן היה מועמד לשני פרסי גלובוס הזהב ולשני פרסי אוסקר על הופעותיו בסרטים " חופשה ברומא" ו"אשת החלומות".
ביוגרפיה

אלברט נולד ברוק איילנד, אילינוי לג'וליה ולדניאל היימברגר, המבוגר מבין חמישה ילדים.
גדל והתחנך במיניאפוליס, סבל כתלמיד מגינויים בגלל שם משפחתו הגרמני בתקופת מלחמת העולם הראשונה.
אלברט למד בחוג לדרמה בתיכון המרכזי בעיר ולאחר מכן עסקים ב"אוניברסיטת מינסוטה".
ביוגרפיה > שירותו הצבאי

לפני מלחמת העולם השנייה ביצע עבודות מודיעין צבאי עבור שירותי הביטחון האמריקאיים. מרכז פעילותו היה מקסיקו שם צילם בזהות בדויה צוללות גרמניות שעגנו בנמלי המדינה.
בשנת 1942 התגייס למשמר החופים של ארצות הברית שם שירת במשך כשנה לפני שקיבל הצעת קצונה ביחידת המילואים של חיל הים.
אלברט קיבל את עיטור כוכב הארד על השתתפותו בקרב טאראווה, בו ניווט נחתת של משמר החופים עבר 47 נחתים בשטח אויב והציל אותם תחת אש כבדה.
קריירת משחק

אלברט התפרסם לראשונה כשחקן קולנוע בשנות ה-40 בסרט המלחמה "תותחן" ובדרמה "ריסוק, סיפורה של אישה".
התפרסם בשנות ה-50 בדרמות "קארי" לצידו של לורנס אוליבייה בתור סוחר המכירות צ'ארלס דרואט, "מחר אזיל דמעה" בתור בארט מק'גאייר העוזר לשחקנית האובדנית ליליאן רוט ו"הג'וקר הוא פראי" בתפקיד אוסטין מאק חברו של הזמר המותקף ג'ו לואיס (פרנק סינטרה).
הועמד לפרס גלובוס הזהב על הופעתו בתור הפסיכיאטר קפטן מק'לאן לצידם של מרלון ברנדו וגלן פורד בקומדיה "בית התה של ירח אוגוסט".
בשנת 1953 קיבל אלברט מועמדות לפרס אוסקר לשחקן המשנה הטוב ביותר על הופעתו המפורסמת ביותר בקריירה בקומדיה "חופשה ברומא", בה גילם את אירבין רדוביץ' חברו הצלם של העיתונאי ג'ו ברדלי (גרגורי פק).
לאחר מכן השתתף במערבון המוזיקלי "אוקלהומה!".
את עשור הפריצה שלו סגר אלברט עם הופעות בסרטי המלחמה "פקודה להרוג" בתור מייג'ור מק'מהון המאמן את הסוכן הכפול ג'ין סאמרס ו"התקפה" בתור קפטן ארסקין קוני המפקד הפחדן של הפלוגה האמריקאית שנלחמת בנאצים בבלגיה.
ב-1962 השתתף בפרויקט המלחמה הקולנועי המבוסס על הרומן "היום הארוך ביותר" המתעד את יום "הפלישה לנורמנדי", בסרט גילם אלברט את קולונל תומפסון המפקד על כוחות החי"ר האמריקאיים.
בשנה שלאחר מכן שיחק בסרט מלחמה נוסף המשויך למלחמת העולם ה-2, הדרמה הקומית "קפטן ניומן".
בשנת 1972 חזר לקדמת הבמה ההוליוודית עם הופעתו בקומדיה השחורה "אשת החלומות" בתור אביה המגונן של הסטודנטית קלי קורקוקן (סיביל שפרד), הופעה שהספיקה לאלברט למועמדות שנייה לפרס האוסקר לשחקן המשנה הטוב ביותר.
ב-1974 שיחק בדרמת הספורט הקומית "משחק מכור" בתפקיד מפקד הכלא וורדן, על הופעתו לצידו של ברט ריינולדס הועמד אלברט לפרס גלובוס הזהב.
ב-1982 שיחק אלברט לצידו של הטנור האיטלקי המפורסם לוצ'אנו פבארוטי בקומדיה המוזיקלית "כן, ג'יורג'יו".
חיים אישיים

אלברט היה נשוי לשחקנית המקסיקנית מארגו במשך כ-40 שנה עד לפטירתה בשנת 1985 ממחלת סרטן המוח.
השניים הביאו לעולם ילד אחד, השחקן אדוארד אלברט ג'וניור ואימצו ילדה בשם מריה שהייתה למנהלת העסקים האישית של אלברט.
בשנותיו האחרונות סבל אלברט ממחלת אלצהיימר, מה שהצריך את בנו לעזוב את קריירת המשחק ולטפל בו.
אלברט נפטר בשנת 2005 בגיל 99 מדלקת ריאות, הוא נקבר לצד אשתו ב"פארק הזיכרון וסטווד" שבלוס אנג'לס.
לאחר מותו קיבל כהוקרה על עבודתו כשחקן כוכב טלוויזיה בשדרת הכוכבים של הוליווד.
פילמוגרפיה נבחרת

אח בוגד (1938)
משלוח מראוטר (1940)
הקרונות נוסעים בלילה (1941)
מחוץ לערפל (1941)
תותחן (1943)
ריסוק, סיפורה של אישה (1947)
אתה חייב להישאר שמח (1948)
כל בחורה צריכה להתחתן (1948)
אישה שופעת ומבריקה (1950)
אתה בצי עכשיו (1951)
האחות קרי (1952)
חופשה ברומא (1953)
אוקלהומה! (1955)
מחר אזיל דמעה (1955)
התקפה (1956)
בית התה של ירח אוגוסט (1956)
השמש גם זורחת (1957)
הג'וקר הוא פראי (1957)
פקודה להרוג (1958)
שורשי גן העדן (1958)
מבריחי האקדח (1958)
כופר נאהב (1959)
הרופאים הצעירים (1961)
היום הארוך ביותר (1962)
למי יש את האקשן? (1962)
נס הסוסים הלבנים (1963)
קפטן ניומן (1963)
שבע נשים (1966)
אשת החלומות (1972)
משחק מכור (1974)
מק'קיו (1974)
הבריחה להר הקסמים (1975)
גשם השטן (1975)
פגישה עם הגורל (1975)
שוטר גבול (1979)
הקונדור:שדה תעופה 79 (1979)
איך לנצח את עלות החיים הגבוהה (1980)
משתעשעים (1980)
קח את העבודה הזאת ודחוף אותה (1981)
כן, ג'יורג'יו (1982)
שומר החלומות (1984)
ראש משרד (1985)
ברנדה סטאר (1989)
התמונה הגדולה (1989)
אדג'וונט

נוסחת הקו של מזנה, אדג'וונט המשמש עבור טיפול כימותרפי לסרטן
אַדְג'וּוָנְט (או: אַדְג'וּבַנְט) (מאנגלית: Adjuvant; בעברית: מִמְרָץ) הוא חומר אשר מגביר את התגובה החיסונית לאנטיגן אשר מוזרק יחד איתו.
אדג'וונטים מוזרקים בחיסון פעיל על מנת לעורר את מערכת החיסון להתייחס לאנטיגן באופן מוגבר.
המערכת החיסונית מבחינה בין גורם עצמי, לגורם זר (אנטיגן). גורם זר מותקף על ידה, בניגוד לגורם עצמי. אדג'וונט מגביר את יכולת הזיהוי של גורם כגורם זר. בתגובה הגוף מפעיל שרשרת תגובות תאיות שפועלות בסופו של דבר נגד החומר שנלווה לאדג'וונט. התוצאה היא, שאם נרצה לעורר את מערכת החיסון כנגד גורם מסוים, למשל בחיסון, אדג'וונט יצור פעולה יעילה יותר.
חלק מהאדג'וונטים פועלים על ידי כך שהם משחררים את האנטיגן לאט לאורך זמן, וכך נוצרת תגובה טובה יותר, בדגש על המערכת הנרכשת (לימפוציטים). רבים מהאדג'וונטים כוללים חלקים בקטריאליים המגרים את המקרופאגים בסביבתם.
אין להתבלבל עם "טיפול אדג'וונטי" במחלת הסרטן, שם מדובר בטיפול כימותרפי הנוסף לניתוח.
בחיסון של פייזר נגד נגיף הקורונה COVID-19 אין אדג'וונט.
סוגי אדג'וונטים הנמצאים בשימוש

האדג'וונט הוותיק ביותר הנמצא בשימוש כבר עשרות שנים ומצוי ברוב חיסוני השגרה הוא מלח אלומיניום (Aluminium hydroxide) (אנ'). כמותו בחיסונים כה נמוכה עד שאינה גורמת לעלייה ניתנת למדידה בריכוז החומר בדם. בעשור האחרון נוספו לשימוש אדג'וונטים חדשים בעלי עוצמה גדולה יותר כמו למשל אדג'וונטים המבוססים על אמולסיה של שמן ומים כמו האדג'וונט MF59 המצוי בתרכיב לשפעת FOCETRIA והמכיל את המרכיב סקוולן, והאדג'וונט AS03 המכיל תרכובת של ויטמין E והמצוי בתרכיב לשפעת PANDEMRIX. שימוש נוסף באאדג'וונט חדש נעשה בתרכיב CERVARIX לסרטן צוואר הרחם המכיל את האדג'וונט AS04.  אדג'וונטים יכולים להיות ליפוזומים, ISCOMS, פראונד אדג'וונט (Freunds adjuvant) עם ובלי מיקובקטריה, די-פפטיד מדופן החיידק של מיקובקטריום, ציטוקינים דוגמת IL-2 ו IL-12, בשילוב עם אינטרפרון גמא.
הערות שוליים

↑  גידולי מח בילדים-מדריך להורים באתר האגודה למלחמה בסרטן
↑  https://twitter.com/ArielMunitz/status/1473906027565391874 אין אדג'וונט בחיסון של פייזר נגד נגיף הקורונה]
↑  חומרים נוספים בחיסונים, באתר מדעת
| --- | --- |
בקרת זהויות :  NKC: ph118257 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
אברהם דאנון

| --- | --- |

 לידה:  1857 אדירנה, האימפריה העות'מאנית 
 פטירה:  1925 (בגיל 68 בערך) פריז, צרפת 
 שפות היצירה:  עברית, טורקית, צרפתית, לטינית 
 
ר' אברהם דאנון (באנגלית: Abraham Danon;‏ 15 באוגוסט 1857 – 23 במאי 1925) היה משכיל עברי, רב, משורר, מתרגם, עיתונאי, היסטוריון ומחנך יהודי-ספרדי עות'מאני.
מספריו

אברהם דאנון, תולדות בני אברהם : או קורות היהודים מיום חרבן בית שני עד היום הזה, פרעסבורג : דפוס דוד לאווי ואברהם אלקאלאי, תרמ"ז (1887).
אברהם דאנון, משכיל לאידן : קבץ מבחר השירים אשר שרתי, אדריאנופלה : דפוס הממשלה בהוצאת חברת שוחרי תושיה, תרמ"ח (1888).
Abraham Danon, Le turc dans le judéo-espagnol, Paris, 1913.
Abraham Danon, Contributionsà l'histoire des sultans Osman II et Mouctafa, Paris : Imprimerie nationale, 1919.
מספריו > משיריו ומאמריו

אברהם דאנון, מה נעשה לאחותנו?, הצפירה, 25 בספטמבר 1889
אברהם דאנון, שיחות דקלים (חלק א'), הצפירה, 13 בפברואר 1890. חלק ב', הצפירה, 16 בפברואר 1890. חלק ג', הצפירה, 17 בפברואר 1890.
אברהם דאנון, כנור ציון, החרות, 2 ביולי 1909.
אברהם דאנון, 'כת יהודית־מושלמנית בארץ תוגרמא', בספר השנה, בעריכת נחום סוקולוב, שנה א' (1900), עמ' 154–184.
Abraham Danon, 'The Karaites in European Turkey. Contributions to Their History Based Chiefly on Unpublished Documents, The Jewish Quarterly Review, New Series, Vol. 15, No. 3 (Jan., 1925), pp. 285-360.
Abraham Danon, Documents Relating to the History of the Karaites in European Turkey, The Jewish Quarterly Review , New Series, Vol. 17, No. 2 (Oct., 1926), pp. 165-198.
Second Part: Documents Relating to the History of the Karaites in European Turkey, The Jewish Quarterly Review, New Series, Vol. 17, No. 3 (Jan., 1927), pp. 239-322.
A. Danon ,"Recueil de romances judeo-espagnoles chantées en Turquie", Revue des Études Juives , 32 (1896), pp.102-23, 263-75.
Second Part: "Recueil de romances judeo-espagnoles chantées en Turquie", Revue des Études Juives, 33 (1896), pp. 122-39, 255-68
Abraham Danon, “Une secte judéo-musulmane en Turquie,” Revue des Études Juives, 35 (1897), pp. 264–281.
Abraham Danon, 'La communauté juive de Salonique au XVIe siècle', Revue des Études Juives , 40 (1900), pp. 206-230.
Second Part: 'La communauté juive de Salonique au XVIe siècle', Revue des Études Juives, 41 (1900), pp. 98-117, pp. 250-265.
לקריאה נוספת

Albert H. Navon, Abraham Danon 1857-1925 : sa vie et ses oeuvres, (Paris: Imprimerie H Elias, 1925).
Dina Danon, 'Abraham Danon, la vie d’un "maskil" ottoman, 1857-1925.', Itinéraires sépharades Esther Benbassa, et Aron Rodrigue (eds.) (2010), pp. 181-192.
הערות שוליים

↑  ניסים בן נון, מילים מחודשות, דואר היום, 13 באפריל 1920.
↑  Cristina Toma Cahal Grande și slujitorii ei p.156 Revista de istorie a evreilor din România Serie noua Nr.1 (16-17) 2016
| --- | --- |
בקרת זהויות :  NLI: 987007260388205171  BnF: cb10305183p (data)  GND: 1052827292  ICCU: IEIV221403  ISNI: 0000 0000 6967 7627  NLG: 143584  NTA: 298143925  SUDOC: 183262298  VIAF: 97758929   WorldCat (עם VIAF): 97758929
אבסטרקציה (מדעי המחשב)

במדעי המחשב, אבסטרקציה (מאנגלית Abstraction  ובעברית: הפשטה) היא תהליך שבאמצעותו נתונים והוראות מוגדרים על ידי הצגה דומה למשמעות הסמנטית שלהם, תוך הסתרת פרטי המימוש שלהם.
מטרת האבסטרקציה להציג רק את הפרטים הרלוונטיים לנקודת המבט הנוכחית, על ידי הקטנת כמות הפרטים ו"הוצאה החוצה" של הטיפול בהם, כך שהמתכנת יוכל להתמקד רק בכמות מוגבלת של רעיונות בפרק זמן נתון.
יש לבצע הבחנה בין אבסטרקציה לבין מודולריות, בעוד מודולריות אחראית על פירוק לגורמים של הפתרון, אבסטרקציה אחראית על חיבור נתונים של הנושא עצמו לעניין מסוים. לדוגמה, כשבבית משפט לפני מתן עדות, משביעים את העד לומר את האמת, רק את האמת ואת כל האמת, המשפט ׳את כל האמת׳ מחביא בתוכו הגנה מפני אבסטרקציה. אנו משביעים את העד לספר הכול, ללא ביצוע חיבור של נתונים לעניין מסוים בלבד.
מערכת יכולה להיות מורכבת מכמה שכבות אבסטרקציה, שכל אחת מהן חושפת את המתכנת למשמעויות וכמויות שונות של פרטים. לדוגמה, שכבות אבסטרקציה נמוכות (low-level) חושפות את פרטי החומרה של המחשב, עליה רצה התוכנה, בעוד ששכבות גבוהות (high-level) מטפלות בלוגיקה העסקית של התוכנה.
רעיון האבסטרקציה במדעי המחשב החל כאנלוגיה לאבסטרקציה במתמטיקה, שם טכניקת האבסטרקציה מסתמכת על הגדרות מתמטיות, מה שהופך אותה לגישה טכנית יותר לעומת הרעיון הכללי של אבסטרקציה בפילוסופיה. לדוגמה, בשפות תכנות, מספר הוא אותו רעיון (concept) כפי שהוא מוגדר במתמטיקה. פרטי המימוש יכולים להשתנות בהתאם לסוג החומרה והתוכנה, אבל זה לא מהווה מגבלה מכיוון שרעיון המספרים במחשבים תמיד מתבסס על אותו רעיון מתמטי.
בתכנות, אבסטרקציה יכולה להיות מיושמת לשליטה (control) או לנתונים (data): אבסטרקציית שליטה היא אבסטרקציה של הפעולות ואילו אבסטרקציית נתונים עוסקת בהפשטה של מבני נתונים (ראו: מבנה נתונים מופשט).
אבסטרקציית שליטה עושה שימוש בשגרות ורעיונות דומים לצורך בקרת זרימה.
אבסטרקציית נתונים מאפשרת להעניק משמעות ליחידות נתונים בסיסיות (ביטים). לדוגמה, זהו המניע הבסיסי מאחורי השימוש בטיפוסי נתונים.
ניתן לראות באובייקטים (בתכנות מונחה-עצמים) כניסיון לשלב בין אבסטרקציית שליטה ואבסטרקציית נתונים.
אותה הגדרה אבסטרקטית יכולה לשמש כממשק משותף עבור משפחה של אובייקטים אשר חולקים את אותה משמעות, אבל ממומשים בדרכים שונות וכוללים התנהגות שונה. מנגנון הירושה בתכנות מונחה-עצמים יכול לשמש לצורך הגדרת מחלקה אבסטרקטית המגדירה את הממשק המשותף.
ההמלצה שמתכנתים ירבו להשתמש באבסטרקציות כאשר ניתן לעשות זאת על מנת למנוע כפילויות בקוד המקור ידועה כ"עיקרון האבסטרקציה" (abstraction principle). הדרישה ששפת תכנות תספק את האבסטרקציות הנדרשות גם היא נקראת באותו שם.